Ο **Γουιλφρέντο Λεόν Βενέρο** (ισπανικά: Wilfredo León Venero, 31 Ιουλίου 1993) είναι Κουβανός-Πολωνός επαγγελματίας πατοσφαιριστής, ο οποίος αγωνίζεται για την ιταλική Σιρ Σαφέτι Ούμπρια Βόλεϊ Περούτζια. Ήταν μέλος της Εθνικής Κούβας από το 2007 έως το 2012 και τώρα είναι μέλος της Εθνικής Πολωνίας. Ο Λεόν κατέκτησε το αργυρό μετάλλιο στο Παγκόσμιο Πρωτάθλημα του 2010 και δύο χρυσά μετάλλια στο Πρωτάθλημα ΣΠΒΚΑΚ (2009, 2011) με την Κούβα και το αργυρό μετάλλιο στο Παγκόσμιο Κύπελλο (2019) με την Πολωνία.

Θεωρούμενος από πολλούς ως μοναδικός στο είδος του, οδήγησε την Κούβα στο αργυρό μετάλλιο στο Παγκόσμιο Πρωτάθλημα του 2010 που διεξήχθη στην Ιταλία, μαζί με τους Γιοαντί Λεάλ και Ρομπερτλαντί Σιμόν. Θεωρείται ένας από τους ηγέτες της «Γενιάς του Θαύματος» της κουβανικής πετοσφαίρισης από πολλούς ειδικούς. Ο Λεόν θεωρείται ένας από τους καλύτερους πετοσφαιριστές παγκοσμίως.

Προσωπική ζωή
-------------

Ο Λεόν γεννήθηκε στο Σαντιάγο ντε Κούβα της Κούβας στις 31 Ιουλίου 1993. Οι γονείς του είναι ο Γουιλφρέντο Λεόν Ετσαβαρία και η Αλίνα Βενέρο Μπόσα (πρώην πετοσφαιρίστρια). Σπούδασε στην Εθνική Σχολή Πετοσφαίρισης Κούβας. Ο Λεόν έζησε για λίγο στην Πολωνία με την Πολωνή φίλη του. Στις 24 Ιουνίου 2016, παντρεύτηκε τη Μαουγκοζάτα, το γένος Γκρονκόφσκα. Στις 13 Μαΐου 2017 γεννήθηκε η κόρη τους, Νατάλια.

Καριέρα
-------

Ο Λεόν άρχισε να παίζει πετοσφαίριση όταν ήταν επτά ετών. Η πρώτη του προπονήτρια ήταν η μητέρα του, Αλίνα. Ο Λεόν έκανε το ντεμπούτο του στην Εθνική Κούβας στις 24 Μαΐου 2008, στο Ντύσσελντορφ, σε ηλικία 14 ετών και 10 μηνών. Κέρδισε τον τίτλο του Καλύτερου Υποδοχέα στο World League του 2009. Στις 31 Ιουλίου 2009, κέρδισε το αργυρό μετάλλιο στο Παγκόσμιο Πρωτάθλημα Κ21 (μετά την ήττα στον τελικό από τη Βραζιλία). Το 2009, η Εθνική Κούβας, με τον Λεόν, κέρδισε τον τίτλο του Πρωταθλήματος ΣΠΒΚΑΚ (και τρία ατομικά βραβεία) και επανέλαβε αυτή την επιτυχία το 2011. Μετά την ήττα στον τελικό από τη Βραζιλία, η Κούβα κέρδισε το αργυρό μετάλλιο στο Παγκόσμιο Πρωτάθλημα του 2010. Ήταν ο νεότερος αρχηγός της εθνικής ομάδας (σε ηλικία 17 ετών). Το 2012 κέρδισε το χάλκινο μετάλλιο στο World League.

Το 2013, ο Λεόν έφυγε από την Κούβα για να παίξει σε σύλλογο εκτός της πατρίδας του, χάνοντας τη δυνατότητα να παίξει για την Εθνική Κούβας. Εντάχθηκε στη ρωσική ΒΚ Ζενίτ-Καζάν το 2014, όπου κέρδισε πολλούς τίτλους Τσάμπιονς Λιγκ, εθνικά πρωταθλήματα και κύπελλα. Έπαιξε επίσης με συμβόλαιο μερικής απασχόλησης με την καταριανή Αλ Ραγιάν ΣΚ το 2015 και το 2016. Το Σεπτέμβριο του 2018, ο Λεόν εντάχθηκε στην ιταλική Σιρ Σαφέτι Ούμπρια Βόλεϊ Περούτζια.

Στις 14 Ιουλίου 2015, ο Λεόν έλαβε την πολωνική υπηκοότητα και 5 χρόνια αργότερα έγινε πλήρως επιλέξιμος για να παίξει για την Εθνικής Πολωνίας ανδρών.

Διακρίσεις
----------

### Με εθνικές

Κούβα

* Παγκόσμιο Πρωτάθλημα: 02 ! Αργυρό 2010
* World Grand Champions Cup: 02 ! Αργυρό 2009
* World League: 03 ! Χάλκινο 2012
* Παναμερικανικοί Αγώνες: 02 ! Αργυρό 2011
* Πρωτάθλημα ΣΠΒΚΑΚ: 01 ! Χρυσό 2009, 2011

Πολωνία

* Παγκόσμιο Κύπελλο: 02 ! Αργυρό 2019
* Πρωτάθλημα Εθνών Ευρώπης: 01 ! Χρυσό 2023, 02 ! Αργυρό 2021
* Ευρωπαϊκό Πρωτάθλημα: 01 ! Χρυσό 2023, 03 ! Χάλκινο 2019, 2021

### Ρεκόρ

* Ταχύτητα σερβίς 138 χλμ/ώρα

Παραπομπές
----------

Εξωτερικοί σύνδεσμοι
--------------------

* Προφίλ στο *LegaVolley.it* (ιταλικά)
* Προφίλ στο *Volleybox.net*



1. ↑  Poggi, Alessandro (18 Απριλίου 2020). «Wilfredo Leon exclusive! Cuba forged my character, in Poland I found love, Italy is my new challenge». *Olympics.com*. Ανακτήθηκε στις 13 Απριλίου 2022.
2. ↑  «POL M: Leon and Diaz in Rzeszów». World of Volley. 25 Φεβρουαρίου 2012. Ανακτήθηκε στις 30 Δεκεμβρίου 2017.
3. ↑  «Czternastolatek w kadrze Kuby na LŚ!» [Fourteen-year-old in Kuba's team at LŚ!] (στα Πολωνικά). Wirtualna Polska Media. 6 Μαΐου 2008. Ανακτήθηκε στις 30 Δεκεμβρίου 2017.
4. ↑  Futterman, Matthew (2021-08-02). «How a Cuban Émigré Became a Polish Volleyball God» (στα αγγλικά). *The New York Times*. ISSN 0362-4331.. Ανακτήθηκε στις 2021-08-02.
5. ↑  «Cuba Expels Wilfredo Leon». Volleywood. 28 Απριλίου 2013. Ανακτήθηκε στις 30 Δεκεμβρίου 2017.
6. ↑  «Wilfredo Leon z polskim obywatelstwem» [Wilfredo Leon with Polish citizenship] (στα Πολωνικά). Wirtualna Polska Media. 15 Ιουλίου 2015. Ανακτήθηκε στις 30 Δεκεμβρίου 2017.
7. ↑  «Wilfredo León bate récord de velocidad en el saque: 138 km / h». *Cuba Si* (στα Ισπανικά). 21 Οκτωβρίου 2020. Ανακτήθηκε στις 30 Μαΐου 2021.